钦定古今图书集成/明伦汇编/闺媛典/第128卷 > 胡以谦妾周氏
## 钦定古今图书集成/明伦汇编/闺媛典/第128卷 > 胡以谦妾周氏

按《南昌郡乘》周氏，金陵人，宁州胡以谦妾。永乐初，谦
为海口盐课副使，死于兵。周日夜号泣求尸，得之，欲
以死殉。父母谕之曰：“汝方有娠，盍为胡氏宗祧计？且
千里归榇，亦汝责也，奈何欲死？”氏遂泣而受教。越月，
生子伯槐，乃辞父母，同兄护丧归葬。里豪慕其姿，争
赂致之。周断发以示，慕者乃息。卒抚其孤成人。县令
欲上其事，氏固辞而止。